open-index/open-wikipedia-markdown huggingface dataset:
Smeg (מכשירי חשמל)

**סמג** היא יצרנית מכשירי חשמל ביתיים איטלקית.

## היסטוריה
חברת סמג, נוסדה בשנת 1948 על ידי ויטוריו ברטזוני כחברת אמייל ועיבוד מתכת. החברה משמרת את זיכרון הפעילות שבוצעה במקור בראשי התיבות Smalterie Metallurgiche Emiliane Guastalla.

במהלך שנות ה-50, רקע עיבוד המתכת של החברה לווה בייצור מכשירי הבישול הראשונים שלה. בשנת 1956 הציגה החברה את "אליזבת", מראשוני תנורי הגז המצוידים בהצתה אוטומטית, שסתום בטיחות בתנור ובעל תוכניות שונות.

בשנות ה-60 החלק שיווק מכונת הכביסה הראשונה של סמג, ה"לאדה", ולאחר מכן החל שיווק מדיח הכלים "ניאגרה" בקוטר 60 ס"מ בעל יכולת העמסה של 14 מקומות לכלים.

בשנת 1971 החלה החברה בייצור כיריים ותנורים מובנים.

## פעילויות אחרות
לאחר שהחלה בתחום עיצוב הבית, נכנסה סמג מאוחר יותר לשוק המסחרי. Smeg Food Service מייצרת מכשירי חשמל לשוק המלונאות, המסעדות והקייטרינג, וסמג מכשירים מספקת ציוד חיטוי לבתי חולים ולרופאי שיניים.

## עסקים
התכנון והייצור של מכשירי סמג מרוכזים בארבעה מפעלים שבסיסם בצפון איטליה, כל אחד מתמחה בסוג מסוים של מכשיר. לסמג חברות בת ברחבי העולם, משרדים בחו"ל ורשת מכירות נרחבת. סמג פיתחה קולקציית מוצרים בשיתוף אדריכלים ומעצבים, כולל גידו קנאלי (שגם עיצב את מטה החברה בגוסטלה), מריו בליני, רנצו פיאנו, פילפלד, דולצ'ה וגבאנה, פאול קלה, מיקי מאוס (דיסני), סנופי, פיאט, קוקה-קולה מארק ניוסון ועוד.

## מכשירי FAB בסגנון רטרו
[ממוזער|מקרר בסגנון [רטרו]]
בשנת 1997, סמג הוציאה את המקררים שלהם בסגנון רטרו. המקרר המיוצר במספר צבעים, דגם ה-FAB28 נושא את כיתוב ה-SMEG הייחודי, דלתות מעוקלות עמוקות וידית שמנמנה שמזכירה את שנות ה-50.

גרסאות מקרר-מקפיא באו בעקבותיו ואפשרויות הצבע הורחבו לוורוד, צהוב, כתום וליים בתוספת מהדורות מיוחדות, כולל דלת בעיצוב של יוניון ג'ק.

בשנת 2014, סמג הרחיבה עוד יותר את מגוון סגנונות FAB שנות ה-50, עם אוסף של מכשירי חשמל ביתיים קטנים כגון טוסטרים וקומקומים.

## פרסים
* 2010: פרס עיצוב טוב מוענק על ידי Chicago Athenaeum, מוזיאון לארכיטקטורה ועיצוב והמרכז האירופי לאדריכלות, אמנות, עיצוב ולימודים עירוניים, עבור תנור FP610SG שלהם וכיריים P755SBL מקו המוצרים החדשניים של ניוסון.

## קישורים חיצוניים

* 

## הערות שוליים

קטגוריה:חברות איטלקיות
קטגוריה:מכשירי חשמל ביתיים
Shift K3Y

**לואיס שי ינקל** (**Lewis Shay Jankel**; נולד ב-27 במאי 1993), הידוע בשם הבמה **Shift K3Y** (מבוטא "שיפט קי") הוא תקליטן, רמיקסר, מפיק מוזיקלי וזמר-יוצר בריטי.

## קריירה
ב-13 באפריל 2014, הוא הוציא את הסינגל "Touch". השיר הגיע, בשיאו, למקום ה-51 בפלנדריה, למקום השישי בסקוטלנד, למקום השלישי במצעד הסינגלים הבריטי ולמקום השלישי במצעד הדאנס הבריטי. כמו כן, השיר זכה בתואר כסף מ-BPI.

ב-22 בספטמבר 2014, הוא הוציא את הסינגל "I Know". השיר הגיע, בשיאו, למקום ה-23 בסקוטלנד, למקום ה-25 במצעד הסינגלים הבריטי ולמקום השישי במצעד הדאנס הבריטי.

ב-2015, הוא היה אחד מהכותבים של הסינגל "Not Letting Go" של טייני טמפה בהשתתפות ג'ס גלין.

ב-2016, הוא היה אחד מהכותבים של הסינגל "Girls Like" של טייני טמפה בהשתתפות זארה לארסון.

ב-10 בינואר 2020, הוציא, בשיתוף פעולה עם בקי היל, את הסינגל "Better Off Without You". השיר הגיע, בשיאו, למקום ה-34 בצ'כיה, למקום ה-15 באירלנד, למקום השישי בסקוטלנד, למקום ה-14 במצעד הסינגלים הבריטי ולמקום ה-46 במצעד שירי הדאנס/אלקטרוני. כמו כן, השיר זכה בתואר פלטינה מ-BPI.

## דיסקוגרפיה
### אלבומי אולפן
* 2017: *Nit3 Tales*

### מיני-אלבומים
* 2011: *Step in the City*
* 2012: *Left and Right*
* 2012: *The Musicool* (בשיתוף פעולה עם מרקוס קלארק)
* 2012: *Let You Down*
* 2013: *Frozen*
* 2015: *Off the Record*

## קישורים חיצוניים
* 

## הערות שוליים

קטגוריה:אנגלים ממוצא אירי
קטגוריה:רמיקסרים
קטגוריה:תקליטנים בריטים
קטגוריה:מפיקים מוזיקליים בריטים
קטגוריה:זמרים בריטים
קטגוריה:פזמונאים בריטים
קטגוריה:זמרים-יוצרים בריטים
קטגוריה:בריטים שנולדו ב-1993
Vatos Locos (ידיים באוויר)

"**Vatos Locos (ידיים באוויר)**" הוא שיר של צמד ההיפ הופ הישראלי סאבלימינל והצל, אשר יצא לאור ב-10 בינואר 2023 באמצעות תאקט רקורדס, כ-14 שנים לאחר פירוק הצמד ועל מנת לקדם את מופעי האיחוד שלהם בהיכל מנורה מבטחים. כמו גם, זה הסינגל הראשון של הצל מאז פרישתו מתאקט רקורדס, לאחר צאת אלבום הסולו "לא שם זין" ב-2007, על רקע הסכסוך עם סאבלימינל.

## רקע וקידום
בשנת 2009, לאחר שיתוף פעולה ממושך של סאבלימינל והצל כצמד ובמסגרת משפחת תאקט, הצל סיים את חוזה ההקלטות שלו בחברת משפחת תאקט, בעקבות מחלוקת בין השניים. מאז, השניים ניהלו סכסוך ממושך שכלל האשמות וגידופים משני הצדדים בכלי התקשורת. ב-15 בספטמבר 2022 פרסם הצל סרטון בעמוד האינסטגרם שלו בו הוא מבקש את התנצלותו של סאבלימינל, באומרו כי ברצונו לסיים את הסכסוך ביניהם. כשלושה ימים לאחר מכן, נפגשו השניים ואף פרסמו תמונה שלהם יחד באולפני תאקט רקורדס.

ב-25 באוקטובר 2022, במהלך הופעה של סאבלימינל, הזמין את הצל לבמה והשניים הכריזו יחד על מופע משותף שעתיד להתקיים ב-21 בינואר 2023 בהיכל מנורה מבטחים. ב-17 בנובמבר, חשפו כי הם מקליטים שיר משותף לקידום המופע. זהו הסינגל הראשון שלהם כצמד מאז "In Tel Aviv" מ-2006, והשיר הראשון בכלל מאז "הציוני האחרון" ו"יוצא מפוקוס", שיצאו במסגרת האלבום "לא שם זין" של הצל ב-2008.

## קבלה ביקורתית
דודי פטימר ממעריב סקר את השיר בחיוב, בטענה כי החיבור בין השניים "מרגיש טבעי כל כך כאילו לא חלפו השנים ביעף". הוא הוסיף: "הפזמון קליט ובשיק קרנבלי לטיני ומכשף, הטקסט מהודק והביצוע המחשמל של השניים משרת היטב את השיר, כמו גם קולות הליווי בהפקה מוזיקלית שמוציאה מהמכלול את המיטב". בסקירה חיובית שפורסמה ברשת 13, נאמר כי השיר "זורק אותנו 15 שנה אחורה".

## הצלחה במצעדים
השיר נכנס למקום ה-13 במצעד השבועי של מדיה פורסט. בשבוע עליית מופע הצמד בהיכל מנורה מבטחים, טיפס השיר אל המקום הראשון.

## מיקומי שיא

## הערות שוליים

קטגוריה:שירי סאבלימינל והצל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים על מסיבות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת משפחת תאקט
Live from the Inside

***Live From The Inside*** הוא אלבום הופעה וסרט הופעה של להקת הרוק האמריקאית שיינדאון. האלבום הוקלט ב-31 בדצמבר 2004 בבית הבלוז (House of Blues), שבמירטל ביץ', קרוליינה הדרומית, ויצא לאור ב-23 באוגוסט 2005.

ההופעה שצולמה הייתה האחרונה בסיבוב הופעות שארך שנתיים וליווה את אלבום הפריצה של הלהקה, *[[Leave a Whisper]]*.

שם האלבום הוא משחק מילים על הסינגל הראשון של הלהקה, "Fly from the Inside".

## רשימת רצועות

## קישורים חיצוניים

## הערות שוליים

קטגוריה:אלבומי וידאו מ-2005
קטגוריה:אלבומי שיינדאון
קטגוריה:אלבומים באנגלית
קטגוריה:אלבומי חברת אטלנטיק רקורדס
קטגוריה:אלבומי וידאו באנגלית
טלאסקו סגוביה

**טלאסקו חוסה סגוביה פרס** (בספרדית: **Telasco José Segovia Pérez**; נולד ב-2 באפריל 2003 בברקיסימטו שבוונצואלה) הוא כדורגלן ונצואלי המשחק בעמדת הקשר בקבוצת אינטר מיאמי מה-MLS ובנבחרת ונצואלה.

## קריירת מועדונים
סגוביה גדל במחלקת הנוער של דפורטיבו לרה. הוא ערך 58 הופעות ליגה במדי הקבוצה הבוגרת של המועדון במסגרת ליגת העל הוונצואלית, בהן הבקיע ששה שערים.

ב-10 באוגוסט 2022 חתם סגוביה על חוזה לארבע שנים בסמפדוריה מהסרייה א'.

## קריירה בינלאומית
ב-28 בינואר 2022 ערך סגוביה את הופעת הבכורה שלו בנבחרת ונצואלה, בניצחון 1–4 על נבחרת בוליביה במסגרת מוקדמות מונדיאל 2022.

נכלל בסגל נבחרת ונצואלה עד גיל 20 לטורניר אליפות אמריקה הדרומית עד גיל 20 בשנת .

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:קשרי כדורגל ונצואלים
קטגוריה:כדורגלני סמפדוריה
קטגוריה:כדורגלני קאזה פיה א.ק.
קטגוריה:כדורגלני אינטר מיאמי
קטגוריה:כדורגלני נבחרת ונצואלה
קטגוריה:כדורגלני קופה אמריקה 2024
קטגוריה:ספורטאים זרים באיטליה
קטגוריה:ספורטאים זרים בפורטוגל
קטגוריה:ספורטאים זרים בארצות הברית
קטגוריה:ונצואלים שנולדו ב-2003
בית החולים היהודי בתוניס

שמאל|ממוזער|גלויה המציגה את בית החולים בין השנים 1900–1956
**בית החולים היהודי בתוניס** (בערבית: **المستشفى الإسرائيلي بتونس**) היה בית חולים תוניסאי, שנוסד למען יהודי תוניסיה על ידי רופאים יהודים מקהילת הגראנה, יוצאי ליבורנו.

בית החולים נפתח בשנת 1895 בכיכר חלפאון, פרבר מצפון לרובע המדינה  של העיר תוניס.

הוא שכן בארמון חזנאדר , והוקדש ליהודים המתגוררים ברובע חארה  שברובע המדינה של תוניס.

בית החולים נסגר ב-1903 והמבנה הפך לבית ספר.

## קישורים חיצוניים

## הערות שוליים

קטגוריה:בתי חולים שנסגרו
קטגוריה:יהדות תוניס
קטגוריה:בתי חולים יהודיים בתפוצות
Terms of Service; Didn't Read

**Terms of Service; Didn't Read** (בראשי תיבות: **ToS;DR**) הוא פרויקט קהילתי שמטרתו לנתח ולדרג את תנאי השימוש (TOS) ומדיניות הפרטיות  של אתרי ושירותי אינטרנט מרכזיים. כל היבט של תנאי השימוש או מדיניות פרטיות מוגדר כחיובי, שלילי או נייטרלי. האתרים והשירותים מדורגים מ־A (הטוב ביותר) ל־E (הגרוע ביותר), בעזרת רשימת תבחינים מדורגים מקיפה שנבדקה על־ידי אוצרים מתנדבים.

הפרויקט מציע הרחבה לדפדפן  בקוד פתוח עבור גוגל כרום, מוזילה פיירפוקס, מיקרוסופט אדג', ספארי ואופרה, המציגה את הציון ותיאור קצר של מדיניות הפרטיות לאתרי אינטרנט שנבדקו בפרויקט.

## היסטוריה
הפרויקט נוסד ביוני 2012 על ידי הוגו רוי, המתכנת מיכיל דה יונג והמעצב יאן־כריסטוף בורכרדט . הוא הובל על ידי הוגו רוי, כשהיה סטודנט למשפטים. בין מקורות ההשראה לפרויקט נמנים סיכומי תנאי השימוש באנגלית של Creative Commons ודירוג האנרגיה הגרמני למכשירים .

## קישורים חיצוניים
* 
* 

## הערות שוליים

### ביאורים

קטגוריה:דיני חוזים
קטגוריה:אתרי אינטרנט שהושקו ב-2012
קטגוריה:אתרי אינטרנט משפטיים
קטגוריה:אתרי דירוג
קטגוריה:רישוי תוכנה
קטגוריה:תוכנה חופשית
אנדריי סנטוס

**אנדריי נסימנטו דוס סנטוס** (בפורטוגזית: **Andrey Nascimento dos Santos**; נולד ב-3 במאי 2004 בריו דה ז'ניירו שבברזיל) הוא כדורגלן ברזילאי המשחק בעמדת הקשר בקבוצת צ'לסי מהפרמייר ליג.

## קריירת מועדונים
סנטוס גדל במחלקת הנוער של ואסקו דה גאמה. הוא ערך 37 הופעות ליגה במדי הקבוצה הבוגרת של המועדון במסגרת ליגת המשנה הברזילאית, בהן הבקיע שמונה שערים.

ב-6 בינואר 2023 חתם סנטוס בצ'לסי מהפרמייר ליג.

ב-2 במרץ 2023 הושאל בחזרה לואשקו דה גמה עד ליוני 2023.

ב-25 באוגוסט 2023 הושאל סנטוס לנוטינגהאם פורסט לעונה אחת.

## קריירה בינלאומית
נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת . נבחרת ברזיל זכתה בטורניר, וסנטוס סיים כמלך השערים של הטורניר עם ששה שערים, בצוותא עם חברו לנבחרת ויטור רוקה.

## תארים
;צ'לסי
* גביע העולם למועדונים: 2025

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ואסקו דה גאמה
קטגוריה:כדורגלני צ'לסי
קטגוריה:כדורגלני נוטינגהאם פורסט
קטגוריה:כדורגלני נבחרת ברזיל
קטגוריה:ברזילאים שנולדו ב-2004
דייב הול

**דייב "ג'אם" הול** (באנגלית: **Dave "Jam" Hall**) הוא מפיק מוזיקלי אמריקאי. הוא ידוע בעיקר בזכות העבודה על אלבום הבכורה של מרי ג'יי בלייג', ** (כולל הלהיט "You Remind Me"); כתיבה והפקה משותפת עם מדונה של מספר רצועות מאלבומה מ-1994 *[[Bedtime Stories]]*, כולל הסינגל "Human Nature"; ועל ההפקה המשותפת של שניים מהלהיטים של מריה קארי, "Dreamlover" ו-"Fantasy". הוא גם הפיק מוזיקה עבור אשר, דונל ג'ונס  וג'ו  בתחילת הקריירה המוזיקלית שלהם.

הוא גם רמיקסר שאחראי לרמיקסים של "Scream" (1995) של מייקל וג'נט ג'קסון ו-"GoldenEye" (1995) של טינה טרנר.

## חיים אישיים
הוא היה נשוי לקומיקאית ונדה סייקס מ-1991 עד 1998.

## קישורים חיצוניים

## הערות שוליים

קטגוריה:מפיקים מוזיקליים אמריקאים
קטגוריה:מוזיקאים אמריקאים
רוברט רנאן

**רוברט רנאן אלבס ברבוסה** (בפורטוגזית: **Robert Renan Alves Barbosa**; נולד ב-11 באוקטובר 2003 בברזיליה שבברזיל) הוא כדורגלן ברזילאי המשחק בעמדת הבלם בקבוצת ואשקו דה גמה

## קריירת מועדונים
רנאן גדל במחלקות הנוער של נובוריזונטינו וואסקו דה גאמה. הוא ערך עשר הופעות ליגה במדי הקבוצה הבוגרת של המועדון במסגרת ליגת העל הברזילאית.

ב-10 בינואר 2023 חתם רנאן על חוזה לחמש שנים בזניט סנקט פטרבורג מליגת העל הרוסית. בשל מיעוט דקות משחק, בינואר 2024 הושאל למשך עונה אחת לקבוצת אינטרנסיונל מהליגה הברזילאית. בספטמבר 2024, הושאל לקבוצת אל-שבאב הסעודית. באוגוסט 2025 הושאל לואשקו דה גמה.

## קריירה בינלאומית
נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת .

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני קורינתיאנס
קטגוריה:כדורגלני זניט סנקט פטרבורג
קטגוריה:כדורגלני אינטרנסיונל
קטגוריה:כדורגלני ואסקו דה גאמה
קטגוריה:ברזילאים שנולדו ב-2003
קיי-קאט

**קווין מקנזי** (באנגלית: **Kevin McKenzie**; נולד ב-25 ביולי 1971) הידוע באופן מקצועי בשם **קיי-קאט**, הוא מפיק מוזיקלי ודי ג'יי קנדי, בעיקר כחבר בהרכב ההיפ הופ Main Source.

## ביוגרפיה
מקנזי נולד בטורונטו לאב ג'מייקני ולאם אפרו-גייאנית, סנדרה מקנזי, משפחתו של קיי-קאט עברה לקווינס, ניו יורק כשהיה ילד. הוא ואחיו סר סקראץ' (שון מקנזי) היו שניהם די ג'יים ולמדו בתיכון ג'ון בואן בפלשינג, קווינס, שם קיי-קאט פגש את חבר ההרכב לעתיד לארג' פרופסור .

אמו תמכה מאוד בקריירות ההיפ הופ השאפתניות של בניה, מימנה את מפגשי ההקלטות שלהם והפכה למנהלת של הקבוצה הראשית שלהם.

## קריירה
הסינגל שלו, "What You Need", נדגם עבור הלהיט הבין-לאומי של הזמרת-יוצרת האמריקאית מדונה משנת 1995, "Human Nature", אשר הוביל לכך שקיי-קאט קיבל קרדיט כאחד מכותבי השיר.

במהלך הקריירה שלו, עבד קיי-קאט עם די ג'יי פרמייר, קווין לטיפה ושאקיל אוניל.

## קישורים חיצוניים

* קיי-קאט באתר *[[Genius]]*

## הערות שוליים

קטגוריה:מפיקי היפ הופ קנדים
קטגוריה:קנדים ממוצא ג'מייקני
קטגוריה:תקליטנים קנדים
קטגוריה:קנדים שנולדו ב-1971
פקונדו בונאנוטה

**פקונדו ולנטין בונאנוטה** (בספרדית: **Facundo Valentín Buonanotte**; נולד ב-23 בדצמבר 2004 בפרס שבארגנטינה) הוא כדורגלן ארגנטינאי המשחק בעמדת הקשר ההתקפי והקיצוני בלידס יונייטד מהפרמייר ליג, בהשאלה מברייטון, ובנבחרת ארגנטינה.

## קריירת מועדונים

### רוסאריו סנטראל
בונאנוטה גדל במחלקת הנוער של רוסאריו סנטראל. הוא ערך 32 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע ארבעה שערים.

### ברייטון אנד הוב אלביון
ב-2 בנובמבר 2022 חתם בונאנוטה בברייטון אנד הוב אלביון מהפרמייר ליג החל מ-1 בינואר 2023. ב-4 בפברואר 2023 ערך את הופעת הבכורה שלו במועדון, בניצחון 1-0 על בורנמות' במסגרת המחזור ה-22 בעונת 2022/2023 בפרמייר ליג.

#### השאלה ללסטר
ב-10 באוגוסט 2024 הושאל ללסטר סיטי מהפרמייר ליג לעונה אחת. ב-19 באוגוסט 2024 ערך את הופעת הבכורה שלו במועדון, בתיקו 1-1 מול טוטנהאם הוטספר במסגרת המחזור הראשון של עונת 2024/2025 בפרמייר ליג.

#### השאלה לצ'לסי
ב-1 בספטמבר 2025 הושאל לצ'לסי מהפרמייר ליג לעונה אחת. ב-13 בספטמבר 2025 ערך את הופעת הבכורה שלו במועדון, בתיקו 2-2 מול ברנטפורד במסגרת המחזור הרביעי של עונת 2025/2026 בפרמייר ליג.

#### השאלה ללידס יונייטד
ב-15 בינואר 2026, בונאנוטה חתם בלידס יונייטד מהפרמייר ליג בהשאלה עד תום עונת 2025/26.

## קריירה בינלאומית
נכלל בסגל נבחרת ארגנטינה עד גיל 20 לטורניר אליפות אמריקה הדרומית עד גיל 20 בשנת . במרץ 2023 זומן לראשונה לנבחרת הבוגרת לקראת משחקי הידידות נגד  ו. ב-19 ביוני ערך את הופעתו הבכורה בניצחון נגד .

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני ברייטון אנד הוב אלביון
קטגוריה:כדורגלני נבחרת ארגנטינה
קטגוריה:ספורטאים ארגנטינאים באנגליה
קטגוריה:כדורגלני לסטר סיטי
קטגוריה:ארגנטינאים שנולדו ב-2004
אלברו רודריגס

**אלברו דניאל רודריגס מוניוס** (בספרדית: **Álvaro Daniel Rodríguez Muñoz**; נולד ב-14 ביולי 2004 בפלמוס שבספרד) הוא כדורגלן ספרדי-אורוגוואי המשחק בעמדת החלוץ באלצ'ה מהלה ליגה.

## קריירת מועדונים
רודריגס גדל במחלקות הנוער של גלובל פלמוס, ז'ירונס-סבט, ז'ירונה וריאל מדריד. בשנת 2021 החל לשחק בריאל מדריד קסטיליה, קבוצת המילואים של ריאל מדריד. ב-3 בינואר 2023 ערך את הופעת הבכורה שלו בקבוצה הראשונה של המועדון, כשהחליף את אדן אזאר בניצחון 0–1 על קסרניו במסגרת גביע המלך הספרדי.

ב-19 בפברואר 2023, ערך את הופעת הבכורה שלו בליגה הראשונה, בניצחון 2-0 על אוססונה שבו השיג את בישול הבכורה שלו במדי הקבוצה הראשונה, ועוד בישול אשר נפסל בנבדל.

ב-25 בפברואר 2023, הבקיע את שער הבכורה שלו במדי הקבוצה הראשונה בתיקו 1-1 מול אתלטיקו מדריד בליגה הספרדית.

## קריירה בינלאומית
נכלל בסגל נבחרת אורוגוואי עד גיל 20 לטורניר אליפות אמריקה הדרומית עד גיל 20 בשנת .

## קישורים חיצוניים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני חטאפה
קטגוריה:כדורגלני אלצ'ה
קטגוריה:ספרדים שנולדו ב-2004
קטגוריה:אורוגוואים שנולדו ב-2004
עמק נאפה

**עמק נאפה** (באנגלית: **Napa Valley**) הוא אזור גידול יין בארצות הברית הממוקם במחוז נאפה שבמדינת קליפורניה.

אזור עמק נאפה נחשב לאחד מאזורי גידול הענבים הטובים ביותר לייצור יין בארצות הברית. השילוב של האקלים הים תיכוני, הגאוגרפיה והגאולוגיה של העמק תורמים רבות לענבים הגדלים באזור זה ולכך שיש להם איכות טובה.

ג'ון פאצ'ט  הקים את הכרם המסחרי הראשון באזור עמק נאפה בשנת 1858. בסביבות 4.7 מיליון אנשים מבקרים באזור עמק נאפה מדי שנה, מה שהופך אותו ליעד התיירות השני הפופולרי ביותר במדינת קליפורניה אחרי דיסנילנד.

## גלריית תמונות

Napa ballooning 2.jpg|250px|העיר נאפה
NapaValleyVineyard.jpg|כרם בעמק נאפה
NapaBarrels.jpg|חביות יין בעמק נאפה


## קישורים חיצוניים

* 

קטגוריה:יקבים
קטגוריה:קליפורניה: גאוגרפיה
ניקו פאס

**ניקולאס "ניקו" פאס מרטינס** (בספרדית: **Nicolás "Nico" Paz Martínez**; נולד ב-8 בספטמבר 2004 בסנטה קרוס דה טנריפה שבספרד) הוא כדורגלן ספרדי-ארגנטינאי המשחק בעמדת הקשר ההתקפי בקומו מהסרייה א' ובנבחרת ארגנטינה.

## קריירת מועדונים
### ריאל מדריד
פאס גדל במחלקות הנוער של סן חואן, טנריפה וריאל מדריד. בשנת 2022 החל לשחק בריאל מדריד קסטיליה, קבוצת המילואים של ריאל מדריד.

בעונת 2023/2024 סבלה ריאל מדריד מפציעות רבות בסגל וחוסרים בעמדות ההתקפה והקישור, דבר שגרם לזימונו של פאס מקבוצת המילואים הישר לקבוצה הבוגרת.

את שערו הראשון בקבוצה הבוגרת הבקיע ב-29 בנובמבר 2023, בניצחון 4–2 על נאפולי במסגרת שלב הבתים של ליגת האלופות. בזכות שער זה הפך פאס לשחקן הארגנטינאי השני הצעיר ביותר שהבקיע בליגת האלופות, כאשר לפניו עומד הכדורגלן ליונל מסי. בליגה בעונה זו הוא זכה ל-4 הופעות בהן לא הבקיע אף שער.

### קומו
ב-25 באוגוסט 2024 חתם פאס על חוזה ל-4 שנים בקומו מהסרייה א'. וכבר יום לאחר מכן ערך הופעת בכורה בקבוצה כשנכנס כמחליף בתיקו 1–1 שעשתה קבוצתו מול קליארי במסגרת המחזור השני של עונת 2024/2025 בסרייה א'. ב-19 באוקטובר 2024 כבש את שער הבכורה שלו בקבוצה בתיקו 1–1 של קומו מול פארמה. ואת עונת הבכרוה שלו סיים עם 6 שערים ו-8 בישולים ב-35 הופעות. 

## קריירה בינלאומית
נכלל בסגל נבחרת ארגנטינה עד גיל 20 לטורניר אליפות אמריקה הדרומית עד גיל 20 בשנת . ב-15 באוקטובר 2024 ערך את הופעת הבכורה שלו בנבחרת ארגנטינה הבוגרת בניצחון 6–0 על  במוקדמות מונדיאל 2026 בו בישל את אחד השערים. ב-27 במרץ 2026 כבש פאס את שערו הראשון במדים הלאומיים בניצחון של ארגנטינה 2–1 על מאוריטניה במסגרת משחק ידידות שנערך בבואנוס איירס.

## תארים
### קבוצתיים
;ריאל מדריד
* לה ליגה: 2023/2024
* הסופר קאפ הספרדי: 2024
* ליגת האלופות: 2023/2024

### תארים אישיים
* השחקן הצעיר הטוב ביותר בסרייה A (עד גיל 23): 2024/2025
* נבחרת העונה של הסרייה A: 2024/2025
* נבחרת העונה של הסרייה A לפי The Athletic: 2024/2025
* הכוכב העולה של החודש בסרייה A: אוגוסט 2025, ספטמבר

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני קומו
קטגוריה:כדורגלני נבחרת ארגנטינה
קטגוריה:ספרדים שנולדו ב-2004
קטגוריה:ארגנטינאים שנולדו ב-2004
ארכיון המדינה של רפובליקת מקדוניה הצפונית

**ארכיון המדינה של רפובליקת מקדוניה הצפונית** (במקדונית: **Државен архив на Република Северна Македонија**) הוא ארכיון לאומי של מקדוניה הצפונית. הוא ממוקם בסקופיה, בירתה של מקדוניה הצפונית.

## היסטוריה
בין השנים 1926–1941 הארכיון פעל תחת ארכיון סרביה. ב-3 במאי 1945 משרד לחינוך הציבורי הכריז על כוונתו לייסד ארכיון של תנועת השחרור העממית של מקדוניה, הכוונה הייתה למקם את הארכיון בתוך הספרייה הלאומית בסקופיה. אומנם, כוונה זו לא מומשה, אך הוקמה ועדה אשר תפקידה היה לאסוף חומרים ארכיוניים.

בשנת 1949 הוועדה המרכזית של המפלגה הקומוניסטית המקדונית הקימה את הארכיונים ההיסטוריים במטרה למיין ולעבד חומרים ארכיוניים הקשורים למפלגה הקומוניסטית של מקדוניה ונושאים קשורים אחרים.

ב-1950 ביוגוסלביה נחקק חוק בנושא ארכיונים מדינתיים, חוק זה היווה בסיס להקמתו של ארכיון המדינה של מקדוניה. ב-6 בינואר 1951 במקדוניה אומץ חוק הארכיונים המדינתיים וזה בעצם סימל את הקמתו של ארכיון המדינה של מקדוניה.

יחד עם הקמתו של הארכיון המרכזי בסקופיה הוקמו מספר ארכיונים אזוריים, תשעה בסך הכול (ביטולה, קומאנובו, אוחריד, פרילפ, סקופיה, סטרומיצה, טטובו, ולס, ושטיפ) אשר הוקמו בין השנים 1953–1960.

הארכיון שוכן במבנה ייעודי אשר נבנה בשנת 1969.

לארכיון ישנם הסכמים עם מספר ארכיונים ברחבי העולם, כולל עם ארכיון של מוזיאון השואה בוושינגטון.

## משימותיו ומטרותיו של הארכיון
### שמירה על החומרים הארכיוניים הנמצאים מחוץ לארכיון
אחת המשימות החשובות ביותר היא לפקח על מצבו של החומר הארכיוני הנמצא בידי בעליו, כלומר חומר המוגדר כארכיוני, אך טרם הגיע לידי הארכיון. לצורך פיקוח זה ישנה מחלקה ייעודית.

### שמירה על החומרים הארכיוניים הנמצאים בארכיון
מחלקה זו עוסקת בקליטת חומר ארכיוני המתבצעת באמצעות קבלת חומר מהבעלים, רכישה, קבלת חומר בתור מתנה וקבלת חומר מהמחקרים המתבצעים בארכיונים בחו"ל. אוסף הארכיון מתחלק ל-3 קטגוריות בהתאם לזמן היצירה ולחשיבותו של החומר.

כמו כן המחלקה עוסקת בצילום החומר על מיקרופילמים.

## קישורים חיצוניים

*  

מקדוניה הצפונית
קטגוריה:סקופיה: מבנים
קטגוריה:מקדוניה הצפונית: תרבות
קטגוריה:מקדוניה הצפונית: היסטוריה
בישול אינדוקציה

ממוזער| מבט מלמעלה של כיריים עם אינדוקציה
**בישול אינדוקציה** (באנגלית: **Induction cooking**) מתבצע על כיריים חשמליות באמצעות חימום השראתי על מנת לבשל.

כלי הבישול מונח על גבי סליל מחוטי נחושת לצורך תהליך החימום וזרם חילופין עובר דרך סליל זה. לצורה זו של בישול ללא להבות יש יתרון על פני להבת גז וכיריים חשמליים רגילים, שכן היא מאפשרת להשיג טמפרטורות גבוהות יותר ועליה מהירה מאוד בטמפרטורה.

לכיריים עם אינדוקציה יש יתרונות בטיחותיים כאשר משווים את הסיכון לשריפה ו/או לפיצוץ שעלולים להיגרם מכירת גז. כמו כן, ובדומה לכיריים חשמליים רגילים, קל יותר לנקות את משטחי הבישול של כיריים עם אינדוקציה.

## קישורים חיצוניים

קטגוריה:אמצעי חימום והכנת מזון
Butterfly (שיר של Smile.dk)

"**Butterfly**" (בעברית: "**פַּרְפַּר**") הוא שיר של להקת הדאנס השוודית Smile.dk, מתוך אלבומה משנת 1998, *[[Smile (אלבום של Smile.dk)|Smile]]*. הוא נכתב והופק על ידי רוברט אוהלמן ורובין רקס.

השיר זכה לפופולריות מחוץ לשוודיה כאשר נכלל בגרסה הראשונה של משחק הווידאו של Konami, *Dance Dance Revolution* ו-*Dance Dance Revolution 3rdMix*. לכבוד הפופולריות שלו, נעשה עבור השיר רמיקס שנכלל ב-*Dance Dance Revolution X* (2008); הוא נועד לחגוג את יום השנה העשירי לסדרה. השיר הפך גם לתופעת אינטרנט בשנות ה-2010 לאחר שנכלל בצעצועים המיוצרים ברפובליקה העממית של סין, בדרך כלל בטלפונים סלולריים וצעצועים נלווים.

ב-2009, השיר הוקלט מחדש כשוורוניקה ומלין ביצעו את השירה. גרסה זו הופצה כסינגל ב-13 במאי 2009, ונקראה "".

הלהקה הדרום אפריקאית Die Antwoord דגמה את השיר בלהיט שלה "Enter the Ninja", לאחר ששמעה אותו ב-*Dance Dance Revolution X*.

## רקע וכתיבה
השיר נכתב על ידי רוברט אוהלמן והופק על ידי רובין רקס. "Butterfly" הושמע פעמיים במהלך סרט הדרמה הדרום אפריקאי *Flatland* משנת 2019. הוא הוצג לזמן קצר בפרק השישי מתוך הסדרה האמריקאית "וונדה-ויז'ן" של היקום הקולנועי של מארוול ודיסני+, ששמו "".

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-13 מיליון השמעות.

## וידאו קליפ
הווידאו קליפ הרשמי של השיר פורסם ב-18 במאי 2017 בערוץ היוטיוב הרשמי של האחים וורנר דנמרק. הקליפ מתחיל כששתי חברות הלהקה ורוניקה אלמקוויסט וססיליה רייסקוג יורדות מחללית בצורת פרפר כתום לתוך מרעה מוקף הרים. בהמשך, הן הולכות דרך המרעה ומחפשות את מושאי אהבתן. ראשית, שתי הבנות נתקלות בשני בנים קטנים בסביבות גיל שמונה, אך הן ממשיכות במסע החיפוש. לאחר מכן, הן נתקלות בזוג אחר של בנים, ואלה בני נוער בסביבות גיל חמש-עשרה. הן ממשיכות לחפש, ולבסוף נתקלות במושאי אהבתן, בקצה מנהרה מסוימת. ברגע שהן מתאחדות עימם, מופיעה החללית בצורת הפרפר מעל הגג וכולם עולים אליה; הקליפ מסתיים בסצנה בה החללית ממריאה.

נכון לינואר 2023 עומד מונה הצפיות של הקליפ על למעלה מ-60 מיליון צפיות.

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על יפן
קטגוריה:שירים על פרפרים
קטגוריה:מוזיקה: תופעות אינטרנט
קטגוריה:סינגלים בהוצאת EMI רקורדס
צ'יטוס

**צ'יטוס** (באנגלית: **Cheetos**) הוא מותג חטיפי פחזניות תירס פריכות המיוצר על ידי חברת פריטו-ליי, חברה בת של תאגיד פפסיקו.

היוצר המקורי של החטיף, צ'ארלס אלמר דולין, המציא את הצ'יטוס בשנת 1948.

בשנת 2010 החטיף דורג כמותג הנמכר ביותר של פחזניות גבינה בשוק האמריקני. המכירות הקמעונאיות השנתיות של החטיף ברחבי העולם מסתכמות בכ-4 מיליארד דולרים. בעוד שהגרסה המקורית של החטיף עדיין מיוצרת כיום, עם השנים חברת פריטו-ליי מייצרת בנוסף לכך 20 טעמים נוספים של צ'יטוס.

הקמע המקורי של צ'יטוס היה עכבר הצ'יטוס. משנת 1986 ואילך דמותו של הברדלס המואנש צ'סטר צ'יטה הוא הקמע הרשמי של המותג.

בישראל מיוצר החטיף במפעל המלוחים של קבוצת שטראוס (בשותפות עם פריטו-ליי) בשדרות.

## טעמים של צ'יטוס בישראל
להלן המבחר ייחודי של טעמי חטיף הצ'יטוס בישראל:

### בעבר

## סמלילים


קובץ:צ'יטוס לוגו ראשון.png|סמליל צ'יטוס הישראלי הראשון 1993-1996
קובץ: צ'יטוס לוגו שני.png|סמליל צ'יטוס הישראלי השני 1996-2000
קובץ: צ'יטוס לוגו שלישי נורמלי.png|סמליל צ'יטוס הישראלי השלישי 2000-2003
קובץ: צ'יטוס לוגו רביעי.png|סמליל צ'יטוס הישראלי רביעי 2003-2006
קובץ: צ'יטוס לוגו חמישי.png|סמליל צ'יטוס הישראלי חמישי 2006-2020
קובץ: צ'יטוס לוגו שישי.png|סמליל צ'יטוס הישראלי שישי 2020-הלאה



## קישורים חיצוניים

* 

## הערות שוליים

קטגוריה:חטיפים
EMI רקורדס

**EMI רקורדס** (באנגלית: **EMI Records**; לשעבר **EMI רקורדס בע"מ**) היא חברת תקליטים רב-לאומית בבעלות יוניברסל מיוזיק גרופ. היא נוסדה במקור כחברת דגל בריטית על ידי חברת המוזיקה באותו שם בשנת 1972, והושקה בינואר 1973 כיורשת של חברות התקליטים שלה קולומביה ופרלופון. חברת התקליטים הושקה מאוחר יותר ברחבי העולם. יש לה סניף בהודו בשם "EMI רקורדס הודו", בניהולו של הבמאי מוהיט סורי . בשנת 2014, יוניברסל מיוזיק יפן החזירה את חברת התקליטים לפעול ביפן, כיורשת של EMI רקורדס יפן. ביוני 2020, יוניברסל חידשה את EMI רקורדס כיורשת של וירג'ין EMI, כאשר וירג'ין רקורדס פועלת כעת ביחד עם EMI רקורדס.

## קישורים חיצוניים

* 

## הערות שוליים

קטגוריה:חברות תקליטים
שלומי הייזלר

**שלומי הייזלר** (נולד ב-4 בספטמבר 1973, ח' באלול ה'תשל"ג) הוא איש ציבור ישראלי. כיהן כמנכ"ל משרד האוצר. כראש מטה התכנון הלאומי.

## ביוגרפיה
הייזלר נולד וגדל בירושלים, עד שעבר בשנת 1996 לבית שמש.

למד בבית הספר חורב, ואחר כך בישיבה התיכונית נתיב מאיר. בהמשך למד בישיבת ההסדר הר עציון שבאלון שבות. ב-1992 התגייס לצה"ל ושירת בחיל תותחנים.

את שירותו הציבורי החל ב-2002 בפרקליטות המדינה במחלקה האזרחית בפרקליטות מחוז ירושלים, והתמחה בייצוג המדינה בתחומי הקניין, תכנון ובניה, ומיסוי מקרקעין.

מ-2007 הוא שימש פרקליט במחלקה הפיסקלית בפרקליטות המדינה, שמטפלת בעיקר בענייני אכיפה אזרחית של תחום המיסים, ובמסגרת זו הוא ייצג את המדינה בבית המשפט העליון.

ב-2010 מונה למפקח בכיר על רישום מקרקעין בירושלים והדרום. בתפקיד זה הוא עסק בניהול לשכות רישום המקרקעין בירושלים ובאר שבע, וכיהן בתפקיד מעין שיפוטי ביושבו כמפקח על רישום המקרקעין.

בשנת 2015 מונה לתפקיד מנהל הרשות לרישום והסדר זכויות מקרקעין במשרד המשפטים (הטאבו), תפקיד שבו שימש במשך שש שנים. במהלך כהונתו בתפקיד זה, לצד ניהול של כל לשכות הרישום (טאבו) בכל הארץ, הוא קידם את חקיקת חוק המקרקעין – רישום חלקה תלת־ממדית, והוביל את המהפכה הדיגיטלית והמעבר לשירותים מקוונים בלשכות רישום המקרקעין (טאבו). בנוסף, במהלך כהונתו הוא היה אחראי על השלמת הסדר המקרקעין באדמות הנגב המערבי, ועל ההחלטה להשלים את הליך הסדר המקרקעין במזרח ירושלים.

בשנת 2022 בממשלת ישראל השלושים ושש, מונה על ידי שרת הפנים דאז איילת שקד, לראש מטה התכנון הלאומי, אשר במסגרת תפקידו משמש גם כיו"ר המועצה הארצית לתכנון ובנייה ויו"ר הוועדה לתשתיות לאומיות. במהלך כהונתו היה אחראי על קידום ואישור פרויקטים לאומיים מרכזיים בתחומי האנרגיה והתחבורה, לרבות אישור תחנות כוח חדשות, ואישור חלק מתוכניות הרכבת הקלה והמטרו. כמו כן היה אחראי על קידום תהליכי החקיקה בנוגע לרפורמת הרישוי עצמי על ידי מורשה להיתר.

ב-15 בינואר 2023 בממשלת ישראל השלושים ושבע, מונה הייזלר על ידי שר האוצר בצלאל סמוטריץ' למנכ"ל משרד האוצר, והוא נכנס לתפקידו ב-22 בינואר. במהלך כהונתו, היה אחראי על הכנה ויישום של 4 תקציבי מדינה, היה אחראי על חתימת הסכמי מסגרת עם ההסתדרת הכללית ועם ארגון המורים, הוביל וקידם את החלטת הממשלה והליך החקיקה של החוק לקידום תשתיות לאומיות, התשפ"ג-2023, וכן הוביל וקידם את רפורמת הרווחים הכלואים (מיסוי רווחים לא מחולקים). הייזלר אף כיהן כיו"ר הצוות לבחינת הארבטריאז' של מכשירי השקעה, וערב פרישתו הוא הוציא דוח ביניים, ששימש מצע לקידום הנושא בהמשך.

בתחילת פברואר 2025 פרש מתפקידו.

ב-9 בפברואר 2026 מונה הייזלר לחבר דירקטוריון במרכז הרפואי הדסה.

להייזלר תואר ראשון ושני במשפטים.

## חיים אישיים
הייזלר נשוי למיכל ואב לחמישה. מתגורר בבית שמש.

## קישורים חיצוניים

* 

## הערות שוליים

קטגוריה:מנכ"לי משרד האוצר
קטגוריה:בית שמש: אישים
קטגוריה:בוגרי ישיבת הר עציון
קטגוריה:ישראלים שנולדו ב-1973
יהודה אבידן

**יהודה אבידן** (נולד ב-1962 בשם **יהודה בוסו**) הוא פעיל מפלגת ש"ס ומנכ"ל המשרד לשירותי דת. לשעבר פרשן ברדיו קול חי ומנכ"ל החברה לפיתוח אשדוד. בגל הראשון של מגפת הקורונה בישראל היה אחראי על המלוניות לציבור החרדי.

## ביוגרפיה
נולד בשנת 1962 ברמלה, לחפציבה, בתו של רב העיר הרב יצחק אביחצירא (הבאבא חאקי). אביו עלה מארגנטינה בילדותו. בעת שירותו הצבאי שימש כרב חטיבת גבעתי והשתחרר בדרגת סרן.

אבידן נשוי לעו"ד גאולה אבידן דקנית הסטודנטים בקריה האקדמית אונו, אב לילדים ומתגורר באשדוד.

בשנת 2017 נפטרה בתו שירה בצעירותה לאחר שסבלה מבעיית נכות קשה.

אחיו הוא שר הבריאות לשעבר חבר הכנסת מטעם מפלגת ש"ס אוריאל בוסו, דודם הוא חבר הכנסת והשר לשעבר אהרן אבוחצירא ובן-דודם הוא איש התקשורת איציק סודרי.

## פעילות ציבורית
אבידן נחשב כאחד מפעילי מפלגת ש"ס הבכירים ומקורב לאריה דרעי, הוא מרבה להתראיין בתקשורת החרדית ולצאת להגנת מפלגת ש"ס והיו"ר דרעי גם במחיר עימותים תקשורתיים, הוא מכונה רבות בתקשורת כ"איש המספרים" של ש"ס. אבידן מופיע בקביעות בפאנלים של מוצאי הבחירות בתחנות הרדיו החרדיות. בעבר שימש גם כדובר סיעת ש"ס.

משנת 1992 ועד ל-2017, כיהן כסגן יו"ר ועדת הבחירות המרכזית מטעם ש"ס.

בשנת 2004 גזר בית משפט השלום שלושה חודשי מאסר על תנאי וקנס בסך 5,000 שקלים על יהודה אבידן, פעיל ש"ס וחבר בוועדת הבחירות המרכזית, שהודה והורשע בעבירה של הפרת אמונים, כאשר נתן טיפול מועדף במשרד הפנים למקורביו. עקב כך, הועבר אבידן מתפקידו. בעקבות ביצוע העבירה נאלץ אבידן להתפטר מכהונתו גם כיו"ר הדירקטוריון של תמ"מ.

ב-2015 תבע עורך הדין איתמר בן גביר את אבידן בתביעת לשון הרע על סך 400,000 ש"ח לאחר שאבידן התבטא במהלך ראיון רדיו שהקיצוניים (אנשי עוצמה יהודית) רדפו את הרב עובדיה יוסף. בית המשפט פסק שעל אבידן לפצות את התובעים בסך 13,000 ש"ח והוצאות משפט.

בין השנים 2010–2019 כיהן אבידן כמנכ"ל החברה לפיתוח אשדוד. כמו כן כיהן כיו"ר הוועד המנהל בקריה האקדמית אונו, מנכ"ל עיתון יום ליום, וכיועץ ליו"ר ש"ס, אריה דרעי.

ב-2020 במהלך הגל הראשון של מגפת הקורונה מונה על ידי דרעי לאחראי על המלוניות לציבור החרדי (יחד עם מינויו של דרעי כממונה על הקורונה במגזר החרדי), והוא כיהן עד לעזיבתו של דרעי את תפקיד הממונה על הקורונה במגזר החרדי. בגל השני שוב מונה אבידן לאחראי על המלוניות אך הוא עזב את התפקיד לאחר כמה ימים. בראיונות בתקשורת מתח אבידן ביקורת על כך שלא ניתנו לו ולשר דרעי כלים כדי לפעול כמו בגל הראשון.

ב-2023 מונה אבידן לכהן כמנכ"ל המשרד לשירותי דת.

ב-2024, בתפקידו כמנכ"ל המשרד לשירותי דת, אמר: "אם ייתנו לי את ההוראה - אעזוב את הארץ", והתייחס בכך לאמירתו של הרב הראשי לישראל יצחק יוסף: "אם יכריחו אותנו ללכת לצבא, ניסע כולנו לחוץ לארץ".

## קישורים חיצוניים

* יהודה אבידן, באתר המשרד לשירותי דת
* 

## הערות שוליים

קטגוריה:פעילי ש"ס
קטגוריה:משפחת אבוחצירא
קטגוריה:רבנים צבאיים ישראלים
קטגוריה:מנכ"לי משרד הדתות
קטגוריה:ישראלים שנולדו ב-1962
עונש מוות באיראן

עונש מוות הוא עונש חוקי באיראן. פשעים שדינם מוות כוללים רצח, אונס, התעללות בילדים, הומוסקסואליות, פדופיליה, סחר בסמים, שוד מזוין, חטיפה, טרור, פריצה, יחסי עריות, יחסי מין מחוץ לנישואים, יחסי מין אסורים, מעשי סדום, התנהגות מינית בלתי הולמת, זנות, אנשים שזממו להפיל את המשטר האסלאמי באיראן, התנגדות פוליטית, חבלה, הצתה, מרד, כפירה, ניאוף, חילול הקודש, סחיטה, זיוף, הברחה, ספקולציות, שיבוש של תהליכי ייצור, צריכה חוזרת ונשנית של אלכוהול, ייצור או הכנת מזון, שתייה, מוצרי קוסמטיקה או פריטים סניטריים המובילים למוות בעת צריכתם, הפקה ופרסום של פורנוגרפיה, שימוש בחומרים פורנוגרפיים בעת עיסוק בשידול למטרות מין, בדיית האשמות שווא אודות עבירות מין שגרמו להוצאה להורג של אדם חף מפשע, אנשים שחוזרים לבצע גניבות אחרי תקופות מאסר, עבירות צבאיות מסוימות (למשל, סיוע לאויב), ריגול, ובגידה.

איראן ביצעה לפחות 977 הוצאות להורג ב-2015, לפחות 567 הוצאות להורג ב-2016, לפחות 507 הוצאות להורג ב-2017, לפחות 249 הוצאות להורג ב-2018, לפחות 273 הוצאות להורג ב-2019, לפחות 246 הוצאות להורג ב-2020, לפחות 290 הוצאות להורג ב-2021, ולפחות 425 הוצאות להורג ב-2022.

יש הסבורים שאיראן היא המדינה שהוציאה להורג את הכמות הגדולה ביותר של האזרחים, בהשוואה לכמות התושבים הכוללת. לטענת איראן כמות האזרחים האיראנים שהוצאו להורג בפועל באיראן, נמוכה בהרבה מהכמות שמתפרסמים בכתבי ארגוני זכויות האדם, וכי ההוצאות להורג מבוצעות אך ורק לאחר הליך שיפוטי ממושך. לטענת גורמים איראנים איראן נלחמת בתעשיית הסחר בסמים, אשר רחבת היקף לאורך גבולותיה המזרחיים של המדינה, והגידול במספר ברוני וסוחרי הסמים הוא הגורם לעלייה בהוצאות להורג. לפי ה-BBC, איראן "מבצעת יותר הוצאות להורג מכל מדינה אחרת, מלבד הרפובליקה העממית של סין".

## גלריית תמונות

Firing_Squad_in_Iran.jpg|כיתת יורים באיראן (1979)
Public execution of Esmail Jafarzadeh (19).jpg|הוצאה להורג  של אנס פדופיל באמצעות מנוף (2017)


## קישורים חיצוניים

## הערות שוליים

איראן
קטגוריה:איראן: חוק ומשפט
טיילור הנסון

**ג'ורדן טיילור הנסון** (נולד ב-14 במרץ 1983) הוא מוזיקאי אמריקאי הידוע בעיקר כחבר בלהקת הפופ רוק הנסון. הוא נולד בג'נקס, אוקלהומה, פרבר של טולסה. הוא מופיע במספר תפקידים במקביל: זמר מוביל, זמר ליווי, קלידן, מתופף (כולל תופים, בונגו וטמבורין) וגיטריסט. כמו כן הוא גם מנגן על מפוחית ופסנתר. טיילור היה הסולן של קבוצת העל Tinted Windows.

## שנים ראשונות
הנסון נולד בפרבר של טולסה, אוקלהומה, השני מבין שבעה ילדים שנולדו לקלארק ווקר הנסון ודיאנה פרנסס הנסון ממוצא דני בחלקו

## קריירת מוזיקה
הנסון שר ומנגן על מקלדת ופסנתר בלהקת הנסון אותה הקים עם אחיו הגדול, אייזק ואחיו הצעיר זאק ב-1992. שמה של הלהקה נודע בתחילה בשם האחים הנסון (מאוחר יותר שונה ל'הנסון' בלבד). באותה תקופה, אייזק היה בן אחת עשרה, טיילור בן תשע וזאק בן שש. הם הופיעו כקבוצת א-קפלה מחוץ למועדונים בטולסה. ב-6 במאי 1997 הוציאה הלהקה את אלבום הבכורה הגדול שלה, "Middle of Nowhere" (אמצע שום מקום), בחברת התקליטים Mercury Records. הסינגל הראשון, " MMMBop ", הגיע למקום הראשון במצעד Billboard ''Hot'' 100.

ה-6 במאי הוכרז "יום הנסון" בטולסה לכבוד יציאתו של Middle of Nowhere לאקרנים. מדי שנה ביום זה הלהקה מארחת קונצרטים וחגיגות בטולסה, ומעריצים נוסעים מרחבי העולם כדי להשתתף.

בשנת 2003, טיילור הנסון ייסד את 3CG Records יחד עם האחים אייזק וזאק הנסון.

בתחילת 2009 הוכרז כי טיילור הנסון, יחד עם הגיטריסט לשעבר של להקת "הסמאשינג פאמפקינס", ג'יימס איה, מתופף להקת "Cheap Trick Bun" אי. קרלוס והבסיסט של להקת Fountains of Wayne, אדם שלזינגר הקימו להקה חדשה בשם "Tinted Windows". הלהקה ניגנה את ההופעה המפורסמת הראשונה שלה ב-SXSW באוסטין, טקסס ב-20 במרץ 2009. אלבומם הראשון יצא ב-21 באפריל 2009. בשנת 2020 אדם שלזינגר נפטר מ-COVID-19. כמה חודשים לאחר מותו של שלזינגר, הנסון צוטט על כך שהלהקה נמצאת בתהליך איחוד והכנה לחזרה להופעות.

## חיים אישיים
שמאל|ממוזער| הנסון בהופעה במדריד, 2000
ב-8 ביוני 2002 התחתן הנסון עם נטלי אן בריאנט, אותה הכיר בשנת 2000. לזוג שבעה ילדים; בנים ילידי 2002, 2006, 2008 ו-2018 ובנות ילידות 2005, 2012 ו-2020.

בשנת 2014, טיילור הנסון הקים את ארגון המתנדבים "Food on the Move", שנמצא בטולסה שמטרתו לשים קץ לחסך במזון בקהילה. Food On The Move מציע תוצרת טרייה, ארוחות מוכנות וגישה לשירותי קהילה ובריאות.

בשנת 2021, כחלק מהפרויקט המוזיקלי The Sound of Black Wall Street, טיילור הנסון תרם לאלבום שהושק לכבוד 100 שנים לטבח במירוץ טולסה. השיר שלו, "Sound Like Joy", הוקלט בכנסיית Vernon AME ההיסטורית בלב הוול סטריט השחור של טולסה.

## קישורים חיצוניים

* 

## הערות שוליים

קטגוריה:זמרי פופ אמריקאים
קטגוריה:אמריקאים שנולדו ב-1983
עפרוני סהרה

**עֶפְרוֹנִי סהרה** (שם מדעי: *Eremalauda dunni*) הוא מין של ציפור שיר קטנה ממשפחת העפרוניים. בעבר הוא כונה בעברית **עֶפְרוֹנִי שְׁחֹר-זָנָב** או **עֶפְרוֹנִי עֲרָבָה**, עד שנערך פיצול במין, כאשר תת-המין שפוצל הוא המין המופיע בארץ (*Eremalauda eremodites*); ובשל כך נותר הוא עם השם העברי. זהו מין מדברי שתפוצתו משתרעת על פני חלקים של הסהרה, ממאוריטניה ועד למרכז סודאן.

## טקסונומיה ואטימולוגיה
עפרוני סהרה סווג במקור כשייך לסוג *Calendula* (השם הקודם של הסוג *Galerida*, בו נמצא המין עפרוני מצויץ בין עוד כמה מיני עפרוני), וגם סווג על ידי כמה רשימות כשייך לסוג *Ammomanes* (של המינים עפרוני מדבר ועפרוני חכלילי).

עפרוני נמיבי  (שם לא רשמי, Stark's lark *Spizocorys starki*) סווג גם הוא בעבר בסוג *Eremalauda*; אך הוא הועבר לסוג *Spizocorys*, והותיר את עפרוני סהרה לזמן מה כמין היחיד בסוגו. מאוחר יותר פוצל מהעפרוני הסהרה המין עפרוני שחור-זנב (*Eremalauda eremodites*) שמצוי בחצי האי ערב, ושודרג כיום למין עצמאי על-ידי הרשימה Handbook of the Birds of the World Alive ועל-ידי BirdLife International, ולאחר מכן גם על-ידי איגוד האורניתולוגים הבין-לאומי. הפיצול נערך בשל הבדלים בגודל, הבדלים קטנים אך עקביים בניצוי, והבדלים גנטיים משמעותיים.

שם הסוג *Eremalauda* מגיע מהלחם המילים *erēmia* (מיוונית ερημια) - מדבר; ו-*alauda*, לטינית לעפרוני (ככל הנראה מקלטית, מ-*al*, גדול; ו-*aud*, שיר). שם המין הספציפי *dunni* מנציח את קפטן הנרי דאן (1864–1952) רופא בצבא הבריטי, ציד ואספן שפעל בסודאן, סומליה, אתיופיה והודו.

## תיאור
עפרוני סהרה הוא עפרוני חסון עם ראש גדול וכנפיים רחבות. אורכו 14–15 ס"מ, ומוטת כנפיו 25–30 ס"מ. חלקי גופו העליונים בגוון חום-חולי בהיר עם פספוס כהה. חלקיו התחתונים לבנבנים עם קצת פספוס כהה על החזה. יש לו פס-גבה חיוור מעל העין וטבעת-עין חיוורת מסביבה. הזנב הקצר והרחב שחור מלמטה וחלקו העליון שחור עם נוצות מרכזיות חומות חלודות, ונוצות חיצוניות חיוורות. המקור גדול, כבד וצבעו ורדרד או צהבהב חיוור. לאחר חילוף הנוצות, העפרונים הופכים דהויים יותר בהדרגה והסימונים הכהים נהיים חוורים יותר ככל שהנוצות הופכות לשחוקות יותר.

השירה נשמעת כפטפוט צרוד עם קטעי שריקות קצרים. הזכרים שרים מהקרקע או בתעופה, ומרחפים כ-30 מטרים או יותר מעל פני הקרקע בעת מעוף החיזור.

## אקולוגיה
### בית גידול
עפרוני הסהרה חובב אזורים מישוריים וצחיחים עם צמחייה דלילה, מעט עשבים ושיחים פזורים.

### קינון
[ממוזער|[ביצה|ביצים, אוסף מוזיאון טולוז]]
הקן הוא שקע על הקרקע שמרופד בצמחייה. בתטולה שתיים או שלוש ביצים שהדגירה עליהן נמשכת 13 עד 16 ימים. הביצים לבנות עם כתמים שחורים ואדמדמים.

### תזונה
התזונה שלו כוללת בעיקר זרעים וחרקים. הוא משחר אחר מזון על הקרקע, ולפעמים חופר מזון עם מקורו. הם ניזונים בדרך כלל בלהקות מחוץ לעונת הקינון, ונעים כנוודים בתגובה לאירועי גשם.

## קישורים חיצוניים

## הערות שוליים

קטגוריה:בעלי חיים שתוארו ב-1904
קטגוריה:טקסונים שתוארו בידי ג'ורג' ארנסט שלי
קטגוריה:עפרוניים
קטגוריה:מרוקו: עופות
קטגוריה:אלג'יריה: עופות
קטגוריה:לוב: עופות
קטגוריה:מאוריטניה: עופות
קטגוריה:מאלי: עופות
קטגוריה:צ'אד: עופות
מעגל קונוויי

בגאומטריית המישור, **מעגל קונוויי** הוא המעגל העובר בשש הנקודות שבקצות הקטעים הנוצרים כאשר הצלעות הנפגשות בכל קודקוד של משולש מתארכות בקטע שאורכו כאורך הצלע הנגדית. **משפט המעגל של קונוויי** קובע את קיומו של מעגל זה, שמרכזו הוא מרכז המעגל החסום במשולש.   המעגל והמשפט נקראים על שם המתמטיקאי ג'ון הורטון קונוויי, שפרסם משפט זה לראשונה.

## הוכחה

## קישורים חיצוניים

* 

* Eric Braude, Conway’s Circle Theorem: A Short Proof, Enabling Generalization to Polygons, arXiv
* 


## הערות שוליים

קטגוריה:גאומטריה אוקלידית
קטגוריה:מעגל
קטגוריה:משולש
קאפורג'ימה

**קאפורג'ימה** (באיטלקית: **Caporegime**) או בקיצור **קאפו** (**capo**), הוא תפקיד בכיר במאפיה הסיציליאנית ובמאפיה האיטלקית-אמריקאית. נושא התפקיד מכונה גם "קפטן" או "סקיפר". 

במקור, המילה "קאפורג'ימה" (בוס גדול) שימשה את המאפיה הסיציליאנית לציון בוס של משפחת פשע. במאפיה האיטלקית-אמריקאית, ראש המשפחה נקרא בדרך כלל "דון", והכינוי "קאפורג'ימה" שמור לאנשי אמונו אשר מפקדים על קבוצה של "חיילים". הקאפו כפוף בדרך כלל ישירות לדון או לסגן הדון. הקאפו מעביר את הפקודות מהדון לחיילים הפשוטים, שבדרך כלל אינם באים במגע עם הדון. מבנה זה נועד להבטיח שלא ניתן יהיה לקשור אל הדון את פעולות הארגון.

## לקריאה נוספת

* Capeci, Jerry. *The Complete Idiot's Guide to the Mafia*. Indianapolis: Alpha Books, 2002. .
* Pistone, Joseph D. *Donnie Brasco: My Undercover Life in the Mafia*. Pan Books, 1989. .
* Pileggi, Nicholas. *Wiseguy: Life in a Mafia Family*. Simon & Schuster, 1985. .


## הערות שוליים

קטגוריה:המאפיה
רחוב הגאולה (סרט)

**רחוב הגאולה** (בסרבית: **Устаничка улица**, או **Ustanička ulica**) הוא סרט מותחן פוליטי סרבי בבימויו של מירוסלב טרזיץ', ששוחרר לאקרנים ב-13 במרץ 2012.
## עלילה
סגן התובע לפשעי מלחמה בסרביה, דושאן איליץ' הוא פרקליט צעיר במשרד התובע הכללי של סרביה בבלגרד הגר עם אביו, פרופסור מכובד למשפטים ואשתו אירנה. יום אחד התובע הראשי מעביר לידיו תיק חשאי של חקירת פשעי מלחמה שבוצעו במהלך מלחמות יוגוסלביה על ידי יחידה צבאית שפורקה, כשהוא מצליח למצוא ניצול אחד בלבד בשם מיצ'ון החי בצניעות עם אשתו ידראנקה. הם גם מצפים לילד. למרות שהחיים לא נתנו להם הרבה, הם מוצאים נחמה באהבתם ובילד שבדרך. עם זאת, אף אחד לא יודע שמיצ'ון הוא למעשה מישהו אחר והעבר חוזר ורודף אותו עד שיום אחד התחושות המוקדמות האפלות מתגשמות.
## שחקנים ודמויות
*גורדן קישיץ' - דושאן איליץ'
*אוליקס פהמיו - סרדויה גוברושה / מיצ'ון דובניאק
*ראדה שרבדז'יה - וראנש
*פטאר בוז'וביץ' - גרבאווי
## הפקה
צילומי הסרט נערכו באפריל 2011 והסתיימו לאחר 42 ימי צילומים ביוני. הצילומים נערכו בגולובץ', ווייוודינה ובבלגרד.

## קישורים חיצוניים
* 

קטגוריה:סרטי 2012
קטגוריה:סרטים סרביים
קטגוריה:סרטים שצולמו בבלגרד
קטגוריה:בלגרד בקולנוע
בתי כנסת בטהראן

**[[בית כנסת|בתי הכנסת]] בטהראן** משקפים את ההיסטוריה ואת חיי היום יום של קהילת יהודי טהראן.

## השכונות היהודיות
בסוף המאה ה-18, בתקופת שלטונה של השושלת הקאג'ארית, הוקם בין חומות העיר העתיקה בטהראן סוג של גטו יהודי (**מַחַלֶה;** השם לרובעי היהודים, בטהרן הוא נקרא גם ״סַר-צ'אל״), במטרה לצמצם עד כמה שאפשר את המגע בין היהודים למוסלמים. אחד מרחובות הגטו כונה "סמטת שבעת בתי הכנסת" בשל שבעה בתי הכנסת שפעלו בו. 

בתחילת המאה ה-19, בשל הצפיפות הגדולה שנוצרה במַחַלֶה, ותנאיי התברואה הירודים, החלו היהודים לצאת מתחומי המַחַלֶה, ולהתיישב בשכונת עודלאג'אן, אחת מחמש השכונות הגדולות בעיר. הבתים והסמטאות הישנים של המַחַלֶה נהרסו במהלך השנים, ובמקומם נבנו פארקים ובניינים חדשים.

היהודים המשיכו להתגורר בשכונות נפרדות בהן הוקמו בתי כנסת, בתי ספר, מקוואות ואטליזים כשרים. בשכונות אלה יכלו לקיים בצורה נוחה יותר את אורח החיים היהודי. השכונות הציעו להם גם סוג של הגנה נגד תוקפנות אפשרית של שכניהם המוסלמים.

יהודים אמידים בעלי בתים רחבי מידות, הקדישו אזור מסוים בתוך בתיהם להקמת מקום תפילה ציבורי, כפתרון זמני לבעיית המחסור בבתי כנסת. עם הזמן נבנו בשכונת עודלאג'אן בתי כנסת חדשים דוגמת בית הכנסת עזרא יעקב, ונפתחו בתי כנסת בתוך בנייני בתי הספר. בתקופת השיא פעלו בשכונת עודלאג'אן חמישה עשר בתי כנסת. באמצע המאה העשרים, המצב הסוציו-אקונומי של השכונה הידרדר ומנגד נבנו שכונות חדשות בצפון טהראן, כגון אמיר אבאד , יוסף אבאד ואחרות. היהודים עזבו את השכונה והתיישבו בשכונות החדשות. מתוך חמישה עשר בתי הכנסת שנבנו בעודלאג'אן לפני שנת 1920, פעילים היום רק שלושה, וזאת רק בשבתות ובחגים: בית הכנסת מולא חנינא, בית כנסת עזרא יעקוב ובית הכנסת חדש (חכים אשר) שהוגדר מבנה לשימור. המתפללים שפוקדים את בתי הכנסת אינם בני השכונה אלא מגיעים משכונות סמוכות.

## אופי ומראה בתי הכנסת
בתי הכנסת בטהרן פעלו תמיד כמרכזים קהילתיים, בנוסף למקומות תפילה. רבות מהפעילויות החברתיות והתרבותיות של הקהילה התנהלו ומתנהלות בבית הכנסת.

מרבית בתי הכנסת בטהראן נמצאים בבניינים בהם פועלים בתי ספר. בדרך כלל אלה בניינים של שלוש קומות בהם קומה אחת (קרקע או עליונה) מוקדשת לבית הכנסת. במקרים אלה חזית הבניין פשוטה ללא עיטורים ואינה מבליטה את קיום בית הכנסת.

בתי כנסת מעטים נבנו כבניינים עצמאים, לדוגמה בית הכנסת חיים, בית הכנסת הראשון שנבנה מחוץ לשכונת עודלאג'אן (1913) ובית הכנסת יוסף אבאד שנחנך בשנת 1965. גם במקרים אלה מדובר מבנה צנוע בין קומה אחת או שתיים, מעוטר בצורה מאופקת, שאינו בולט בסביבתו הקרובה.

מקרה מיוחד הוא בית הכנסת מולא חנינא שנבנה בשנת 1903 בשכונת עודלאג'אן. בשל המצב התברואתי הקשה בשכונה, שגרם להתפרצות מגפת הטיפוס, בית הכנסת הקציב חדר לרופא היהודי רוחאללה ספיר כדי שזה יוכל לטפל במקום ללא תשלום בחולים יהודים מהשכונה. בשנת 1942, הוקם בסמוך לבית הכנסת מרכז הצדקה ובית החולים ד"ר ספיר, בית החולים היהודי היחיד בטהראן, שנסגר בשנת 2020 בגלל בעיות כלכליות.

בשל מיעוט האוכלוסייה היהודית, לא נבנים בתי כנסת חדשים בעיר. בטהראן היו בשנת 2011 עשרים ושישה בתי כנסת מתוכם שלושה עשר בתי כנסת פעילים.

## ראו גם
* בית הכנסת אברישמי
* בית הכנסת איתיפאק
* בית הכנסת זרגריאן
* בית הכנסת מולא חנינא
* בית הכנסת ראה-י דנש
* בית הכנסת דניאל
* בית הכנסת ח'וראסאניה
* בית הכנסת חיים
* בית הכנסת יוסף אבאד
* בית הכנסת עזרא יעקוב
* בית הכנסת פול-י צ'ובי
* בית הכנסת באג' סבא

## קישורים חיצוניים
בתי כנסת בטהראן 

## הערות שוליים

*
קטגוריה:יהדות איראן ופרס
כירת גז

120px|ממוזער|תנור גז
**כירת גז** הן כיריים, המשתמשות בגז דליק כגון גז הסינתיזה, גז טבעי, פרופאן, בוטאן, גז פחמימני מעובה או גז דליק אחר. לפני השימוש בגז, השתמשו בתנורי בישול בדלקים מוצקים  כמו פחם או עץ. 

תנורי הגז הראשונים פותחו בשנות ה-20 של המאה ה-19, וב-1836 הוקם המפעל הראשון לייצור כירות גז אשר היה ממוקם באנגליה. היתרון המרכזי של טכנולוגיית בישול זו על פני אלו שקדמו לה, היה שניתן היה לכבות את התנור בקלות כאשר לא היה בשימוש. תנור הגז הפך להצלחה מסחרית רק בשנות ה-80 של המאה ה-19. הגורם העיקרי לעיכוב זה היה הצמיחה האיטית של תשתית צינורות הגז במהלך המאה ה-19. תנורי גז הפכו נפוצים בעיקר בעולם המערבי בתחילת המאה ה-20.

תנורי הגז הם מקור משמעותי לזיהום אוויר בתוך הבית, ולכן חייבים לוודא שהבית מאוורר היטב כאשר משתמשים בהם על מנת לשמור על איכות אוויר סבירה.  מחקר בשנת 2022 העריך כי פליטת המתאן מתנורי גז בארצות הברית שוות ערך לפליטת גזי חממה של 500,000 מכוניות. נמצא כי כ-80% מפליטת מתאן מתרחשת גם כאשר תנורים כבויים, כתוצאה מדליפות זעירות בקווי גז.

בכיריים גז מודרניות ניתן למצוא התקן ניתוק גז אוטומטי, המפסיק את זרימת הגז במקרה של התכבות הלהבה.

## גלריית תמונות

Gas_stove_1851.jpg|תנור גז שיוצר בתחילת המאה ה-20 על ידי חברת ווינדזור. מתוך "ספרה של הגברת ביטון לניהול משק הבית", 1904
Cyn_zarco_in_kitchen.jpg|תנור גז בדירה בסן פרנסיסקו, 1975
Gas_oven_flame.jpg|להבות בוערות בתנור גז


## ראו גם
* כירה חשמלית

## קישורים חיצוניים

## הערות שוליים

קטגוריה:תנורים
קטגוריה:מבערים
גלודני

**גלודני** (ברומנית: **Glodeni**; ברוסית: **Глодяны**) היא עיר בצפון־מערב מולדובה, בירת נפת גלודני.

## היסטוריה
ישנם תיעודים המראים כי העיר נוסדה בשנת 1673. תיעודים נוספים מסבירים כי במאה ה־18 שרר בעיר מצב כלכלי קשה עקב הקרקע שאינה התאימה לחקלאות. העיר סבלה ממצב קשה עד למאה ה־19.

בשנת 1973, לרגל ציון 300 שנה לייסוד העיר, הושק סמל העיר.

בשנת 1985 כרתה העיר ברית ערים תאומות עם העיר שרהורוד באוקראינה. 5 שנים אחר כך נכרתה ברית ערים תאומות עם העיר בוטושאן ברומניה.

## גאוגרפיה
העיר ממוקמת בצפון־מערב מולדובה, כ־16 קילומטרים מהגבול עם רומניה (על הנהר פרוט), כ־28 קילומטרים מערבית לעיר בלץ וכ־125 קילומטרים מצפון־מערבית לקישינב, בירת המדינה. גובה העיר הוא כ־155 מטרים מעל פני הים.

## דמוגרפיה
עד תחילת המאה ה־20, אוכלוסיית העיר נעה בסביבות ה־400 תושבים, אך עד שנת 1940 כבר התגוררו בה קרוב ל־4,000 תושב. אוכלוסיית העיר הגיעה לשיא של 13,180 תושבים בשנת 1989 אך מאז היא נמצאת במגמת ירידה, ונכון לשנת 2014 חיים בה 8,676 תושבים.

כ־60% מאוכלוסיית העיר הם מולדובנים או רומנים, כ־28% הם אוקראינים, כ־10% הם רוסים והשאר אחרים.

## ערים תאומות
* 
* 

## קישורים חיצוניים
* 

## הערות שוליים

קטגוריה:מולדובה: ערים
לך תתרגל איתה

"**לך תתרגל איתה**" הוא שיר שכתבה, הלחינה וביצעה הזמרת־יוצרת הישראלית אתי אנקרי. הוא יצא לאור בנובמבר 1990 כסינגל החמישי מתוך אלבום הבכורה שלה, "רואה לך בעיניים", והפך לאחד מלהיטיה הגדולים ביותר.

## על השיר
השיר התחיל כבדיחה של אנקרי על דורון ליניק, לימים בעלה, שבאותה התקופה עדיין לא היה בלעדי לה. היא התבדחה על הנושא במהלך הקלטת האלבום, באחת החזרות שבין שיר לשיר, כשלקחה גיטרה ושרה "לך תתרגל איתה". אף על פי שהיא ראתה בכך בדיחה, המפיק המוזיקלי של האלבום, אלון אולארצ'יק, ראה במאורע פוטנציאל רציני לשיר מוצלח: , סיפרה אנקרי. היא כתבה את השיר, אך עדיין ראתה בו בדיחה ולא רצתה להכניסו לאלבום. השניים התווכחו ארוכות, אולארצ'יק התעקש ולבסוף אנקרי התרצתה.

הפתיחה של השיר ("דן דין נא טרקדו נא נא...") היא בהשראת המוזיקה ההודית, שבה לכל סוג של הקשה על הטאבלה יש הברה (אף כי אנקרי סיפרה שלא הקפידה על דיוק). טוויסט הסיום צובע באור הומוריסטי את השיר, שנתפס עד כה כשיר פמיניסטי תוקפני, ומחזיר אותו לתפיסתו המקורית בעיני היוצרת כבדיחה.

ירון ברוידא ממגזין "קולומבוס" תיאר את הסוגה של השיר כחלק מביקורתו על השיר (שבה התייחס גם לשימוש שעשתה אנקרי בכישוריה ובהכשרתה כשחקנית, כישורים שהתבטאו גם בווידאו קליפ של השיר): .

## הצלחה
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־18 בדצמבר 1990. הוא זכה להצלחה וצעד תשעה שבועות, עד 4 ביוני 1991 – אז יצא מהמצעד. בשיאו הגיע למקום השני, ב־2 באפריל 1991. במצעד השנתי של התחנה (תשנ"א) הגיע השיר למקום ה־13.

### מיקומי שיא

## גרסאות כיסוי
ב־1992 ביצעו הזמרת שרון חזיז והשחקנית שרון אורנשטיין גרסת כיסוי לשיר במסגרת הסדרה "עניין של זמן" בפרק "אחת מהחבר'ה".

## קישורים חיצוניים

* ביצוע חי של "לך תתרגל איתה" בפסטיבל ערד, 1993, באתר יוטיוב

## הערות שוליים

קטגוריה:שירי 1990
קטגוריה:סינגלים מ-1991
קטגוריה:שירי אתי אנקרי
קטגוריה:שירים בעברית
קטגוריה:שירים עם נושאים פמיניסטיים
קטגוריה:סינגלים בהוצאת CBS ישראל